Вера Балева
Пейзажът и вечерта
любовен стих

chitanka.info

Пейзажът се изкъпа.

Преди час.

Допускам —

че очаква някого.

Седи на пейката.

И се оглежда в локвата —

която носи винаги

в джоба си.

Измъква снопче вятър

и разресва —

клоните

на всичките тополи.

И тревите.

А вечерта —

досущ като любима —

върви отсреща.

Бавно.

Бавно.

Бавно.

Пейзажът се изправя.

Нетърпеливо.

А къщите се кланят.

И си свалят покривите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.